
AI Kurug ueleg nagkigya megegya forok yiryig 

*Hagkapya wor po Al Kurug po hinhin. Det kura ma 
po hinhin. Hubu wor po. Irke nagkig, megegyabe dawet 
buda kurug gayenbe Al Kurug beleg yeke forok yamig- 
2 Goycnbe megcg gobe gwahade kura ycg kcntek mog. 
Kukuwamgeg hinhin* Dawetmig mog po. Fepo kurug 
hinhin. Irkeb kidoma beleg fe yuwalgeg au urtig hinhin. 
Al Kurugyen Toneg, Holi Spirit beleg po fe yuwalgeg yag 
goyen kug wag teg hinhin. 3 Irke Al Kurug beleg kidoma 
kurug go kenegbe, "Kidoma gob wuk yeg tuki," yekebe 
wuk yirig. 4 Irkeb wuk yirig go kenegbe igig kinyig. 
Goyen kenegbe wukkegya kidomaya bur yirkeb kidomabe 
kurhan hikebe wukkegbe kurhan po hirig. 5 Irkeb Al Kurug 
beleg kidoma gobe "wawug" inegbe wukkeg gobe 
"nagkahal" inyig. Wawug hekeb nalu mehegde wor po 
gobe gogo hubu hirig. 

6 Be, fai urkebe Al Kurug beleg, "Fe kahalte ga mabok 
forok yiwi. Irde fe ga kurhan kurhan bur yiri," yirig. 
7 Gwaha yekeb Al Kurug beleg yirig gwahade po mabok 
manag hirig. Irkeb mabok gorebe fe bande nigya fe hende 
nigya goyen pota yiryig. 8 Irkeb Al Kurug beleg mabok 
gobe "nagkig" inyig. Irkeb sopte po wawug hekeb meteg 
nalu irawa gobe hubu hirig. 

9 Be, fai urkebe Al Kurug beleg, "Fe nagkig yufuk 
bana ga gasug ugkureg beleg po gabu iri. Irdeb naga fudig 



kawan hiwi," yirig. Irkeb gwahade po hirig. 10 Nagafadig 
gobe Al Kurug beleg "megeg" inyig. Munag fe gabu irtig 
gobe "makag" inyig. Gwaha irdeb igig yinyig. ll Irde 
yenegbe gaha yirig. "Megen det yuwalgeg yag forok 
yenag. Dawet muikegmig yagya he igineg mig kurayen 
kurayen forok yenag," yirig. 12 Irkeb yirig gwahade po 
dawet yuwalgeg yag megen forok yeg tukamig. Irkeb Al 
Kurug beleg igig yinyig. 13 Irkeb wawug heke meteg nalu 
karwo gobe hubu hirig. 

14 Be, sopte fai urkeb Al Kurug beleg gaha yirig. 
"Nagkahalya wawugya bur yird yird nig hulsi yuneg 
yuneg det kura nagkigde forok yenag. Forok yeg gore gab 
dama, gagasi, metegya nen nen naluya bebak teg teg nig 
hinaig. Gobe nalu yegkela heg heg nig hinaig. 15 Irdeb det 
gobe naga kota heg megeg hulsi uneg hinaig/' yirig. Irkeb 
yirig gwahde po forok yamig. 16 Hulsi yiryig goya 
goyenbe Al Kurug beleg hulsi karkwag irawa yiryig. 
Hulsi tareg wor pobe nagkahalde nig, munag hulsi 
falmukgegbe wawugde nig yiryig. Dinambe manag yiryig. 
1? Hulsi goyenbe Al Kurug beleg nagkigde heg megeg hulsi 
uneg uneg nig yiryig. 18 Nagkahalde nig hulsiya wawugya 
nig hulsi yagoya yirdebe nagkahalya wawugya bur yiryig. 
Irdeb igig yinyig. 19 Be, wawug hekebe meteg nalu sipte 
gobe hubu hirig. 

20 Be, fai urkebe Al Kurug beleg sopte po, "Feya 
makagya bana nig det bigfutmig yag forok yeg tukunaig. 
Irdeb nu forok yeg naga kota foi teg kug hinag," yirig. 



21 Irkeb yirig gwahade po makag alare nig dapga 
karkwagya mukgegyabe fete nig dapga budam mig 
kurayen kurayen forok yeg tukamig. Nu wor gwahade po 
forok yamig. Forok yekeb igig yinyig. 22 Irdeb, "Dirig 
fuful tegbe budam heg feya makagya ep irde tukunaig. 
Irdeb nu wor gwahade po ding fuful tegbe naga kurug ga 
ep irde tukunaig," yinegbe tareg yunyig. 23 Be, teibag 
wawug heke meteg nalu sipte sogog gobe hubu hirig. 

24 Be, fai urke Al Kurug belegbe gaha yirig. "Megen 
nig dawet bigfutmig yag mig kurayen kurayen forok 
yenag. Dapga yaseya duwi, karkwagya mukgegya mig 
kurayen kurayen forok yenag," yirig. 25 Irkeb yirig 
gwahade po forok yeke yenegbe igig yinyig. 

26 Be> det kurug go yiryig kamereb Al Kurug beleg, 
u Be, al nindikeg yara yirnig. Neg yara wor po yirtekeb 
gorebe fete nig dapgaya makagde nigya, megen nig dapga 
yaseya duwiya, karkwag, mukgeg kurug goyenbe yeg 
beleg po doyag yirde hinaig. Nu yago wor gwahade po 
yirde hinaig," yirig. 27 Niggeb Al Kurug beleg al yiggeg 
yara yiryig. Yiggeg tugande wor po alya bereya yiryig. 

28 Irdebe Al Kurug beleg gaha yirig. "Dirig budam 
yad besa yirke bur yegbe naga kurug gayen ep irde tukug 
doyag irde hinaig. Irdeb deg belegbe makagde nig dapga, 
nuyabe megen nig dawet bigfutmig yag kurug goyen 
doyag yirde hinaig," yinyig. Gwaha yinegbe tareg yunyig. 

29 Irdebe yinyig. "Dawet nen nende nig muikegmig 
yagya he igineg yag gobe dende bigge hinaig. 30 Munag 



megen nig dapga bigfutmig yagya nu yago kurug gobe 
yamugya dawet yuwalgeg yag nene hinaig," yinyig. Irkeb 
yirig gwahade po tiamig. 31 Be, Ai Kurug beleg dawet 
yiryig kurug go yenegbe igig mug wor po yinyig. Irkeb 
wawug hekebe meteg nalu 6 hubu hirig. 



Adamya Ewaya irde yende tiyugmig Eden 

2 Niggeb nagkigya megegya dawet bana gog nig kurug 
gobe nalu goyenter gwahade yirde ep yiryig. 2 Ep yirke 
meteg nalu 6 go wawug heg hubu hirig. Irdeb nalu 7 
hekebe Al Kurug go det bikkeg yiryig go, 'Ep,' yegbe det 
gergeg kura irtek mog hirig. 3 Irdeb nagkig, megegyabe 
dawet kurug yiryig go igig yeneg, 'Ep yirmig/ yegbe, 
'Sopte det kura ma ireg,' yeg nalu 7 go, 'Nigen nalu,' yeg 
basiga irde tareg irde det forok yird yird metegbe sopte 
ma po tiyig. Be, nagkigya megegya irde dawet buda kurug 
bana go nig gobe Al Kurug beleg gwahade forok yiryig. 

4 - 5 Be, Al Kurug beleg nagkigya megegya irde alya 
bereya go forok yiryig gote mig kegkelakbe gahade. Al 
Kurug Yawe gore megegya nagkigya forok yiryig goya 
goyenbe kagarig kura ma po iryig. Irde al manag hubu 
niggeb, megen gayenbe biggeya pagig yago gwahade 
goyen metegde nig det kura ma po pul yeg kawag hamig. 
6 Kigarig katigegbe megeg binde mat fe marde wag megeg 
bida irde tukurig. 7 Be, Al Kurug Yawe belegbe mulowo 



yadeb gore po al iryig. Irdeb fu irke megemig taregmig 
yag goyen al gote murug yamegde mat binde kurkurig. 
Irkcb bigfut irde ugala teg nagkinyig. 

8-9 Be, al go iryig goyenterbe megenbe al hitek gasug 
kegkelakmig mog niggeb, Al Kurag Yawe beleg al go gar 
kereg ycgbe naga wag wag beleg mat naga tapum kura 
sope irde gor he mig kurayen kurayen yenegmig kusa mug, 
netek ala po forok yiryig. Irde naga tapum dege gobe 
"Eden" inegbe al iryig goyen teg gor kiryig. Eden kahal 
bana gogbe he irawa hinaryum. He kurabe nene hugigeg 
heg hegyen, munag kurabe nene mata igigya bulugya 
bebak teg teg he irau goyen hinaryum. 

10 Be, fe kura Eden kahal bana gore marde wagbe det 
kurug bana gog nig goyen bida yirde hinhin. Gor matbe fe 
goyen bur yeg fe hanig sipte hamig. n Fe hanig kurate 
degebe Pison. Fe gobe Hawila naga bana gog milgu milgu 
teg kutig hinhin. Gorbe gol horamig yag. 12 (Megeg 
goyenter nig golbe igig wor po. He fimig hamig igig wor 
po Budola yeg hagyen goya hora kusa mug kura degembe 
Oniks wor gog hinhan. Irdeb he kura fimig hamig manag 
igig mug wor po wor naga goyenter hinhan.) 13 Fe gote 
hanig kurabe Gihon. Fe gobe Kus naga bana gog milgu 
milgu teg kutig hinhin. H Fe kura degembe Tigris. Gobe 
Asur naga sigak naga wag wag beleg mat kutig hinhin. 
Munag fe kurabe Efrait. 

15 Be, Al Kurug Yawe beleg al go tegbe naga tapum 
sope iryigde gor kiryig gobe naga go doyag irde sope irde 



meteg teg hiyeg yeg gor kiryig. 16 Irdeb al goyen mere 
tareg po irde, "He hoyag bana ga hag kurug gate iginegbe 
igig ala nen haig. 17 Munag mata igigya bulugya bebak teg 
teg he gote igineg gobe ma nawaig. Go nenebe kamaig 
geb," ineg hai hai iryig. 

18 Be, Al Kurug Yawe belegbe, U A1 yeg ugkureg po hi 
gabe igig mog. Niggeb yegya awalik heg farag urde hitek 
kadom kura ireg," yirig. 19 Irdeb Al Kurug Yawe go 
megeg beleg po tegbe megen nig dapgaya nu yago yiryig 
goyen, 'Ugkureg ugkureg yukug ikala irmeke dege yirdeya 
damig beleg farag urtek kadom hiyeg go kini,' yegbe al 
hitte yad waiyig. Irkeb al beleg dege yurde pel yiryig gob 
degembe gwahade po hamig. 20 Niggeb al beleg dapga 
yase, duwiyabe nuya goyen tumgag dege yuryig. Munag 
Adamyen farag urd urd kadombe igig kura ma kenegbe 
21 Al Kurug Yawe belegbe al go daha wor kura irke dukpu 
kanduk wor po firyig. Ferde hikeyabe Yawe beleg al gote 
madak kigkinig ugkureg mardebe gasog beleg po madak 
tirig gasugeg goyen au uryig. 22 Irdeb alyen madak tirig 
gore po bere irdeb al hitte tukurig. 

23 Irkeb al gore bere go kenegbe, "Yende kigkinigbe 
nere kigkinigne, yende gasog wor nere gasogne po. 
Niggeb yegbe hoyag mog, ne gayen po. Al hitte mat 
forok yitig geb, 'bere' ineg," yirig. 

24 Goke tegbe al beleg nanig milig yubul teg beremya 
gabu irde sisik ugkureg po hiriryeg. 

2$ Alya bereya gobe kupsog hinaryum, goyenpoga 



memyak ma nurde hinaryum. 



Mata bulug mig 

! Be, Al Kurug Yawe beleg dapga kurayen kurayen 
yiryig goyenbe unyumyen dufai belegbe dapga kurug gote 
dufai fole wor po yirtig hinhin. Goyenpoga dufaimigbe 
bulug nig po nurde hinhin. Be, unyum gorebe bere go 
inyig. "Al Kurug beleg, 'Der har bana ga nig he tumgag 
gayen iginegbe ma po niriryeg,' dinug?" 2 Irkeb bere 
gorebe unyum go inyig. "Deiya beleg har bana ga nig he 
iginegbe igig nen hireg, 3 Goyenpoga Al Kurug belegbe, 
*He der beleg har bana kahalte hi gote igineg po gab ma 
niriryeg, irdeb sisag ma uriryeg. Gwaha tegbe kamiryeg 
geb,' dinug," inyig. 

4 Irkeb unyum belegbe bere goyen gaha inyig. 
"Mogbe, fudinde wor po derbe ma kamiryeg. 5 A1 
Kurugbe nurde hi. Go nenebe diltirig wuk yekeb mata 
igigya bulugya goyen bebak tiriryeg. Irdeb Al Kurug yara 
po hiriryeg," inyig. 6 Unyum gore gwaha inke bere go 
diligde he igineg goyen netek igig wor po yinyig. Dilig 
tamig, irkeb gor matbe, 'dufai igig wukkeg tewe wor po, 5 
yeg nurdeb kura yad nirig. Irdeb ug kura unke yeg manag 
nirig. 7 Nenebe tumgagde dilig wuk yaryum. Irkeb, 
'kupsog hahar/ yeg nuraryum. Gwaha tegbe fig he 
yuwalgeg yufug teg yade tumdebe memyamig, 'bana 



yerhar/ yeg temaryum. 

8 Be, naga bul irde yuryum hekeb Al Kurug Yawe 
beleg, 'ire ugya yene,' yeg wag hinhin goyen nuraryum. 
Irdeb yeg nig kafura hegbe Eden bana go nig he petpet 
bana kug bana kwaryum. 9 Gega Al Kurug Yawe belegbe 
nurd nurd gab al go hoi iryig. "Ge dare ha?" 

10 Irkeb al gore haiwag hegbe, "Kupsog himyen goyen 
babak tegbe memya hihim. Irde, 'nene,' yeg wag hike 
nurdebe kafiira heg bana kuhum," inyig. 

n Irkeb wol hegbe inyig. "Ganug beleg, 'kupsog ha,' 
gina? He gote iginegbe ma nawaig gineg bisam girmig 
goyen naha?" 

12 Gwaha inke al gore mere fuguru teg inyig. "Bere 
nunag gare he igineg goyen nunke nihim." 

13 Irkeb Al Kurug Yawe belegbe bere go, "Gebe daha 
taha?" inyig. Irkeb bere gore mere fuguru tegbe, "Unyum 
beleg usi nirke nihim," inyig, 

14 Irkeb Al Kurug Yawe belegbe unyum go wor inyig. 
"Be, gwaha taha geb, dapga yaseya dapga duwi hoyag pel 
yirde ge mug po gab karan gurhem. Niggeb beger kor kor 
kug haig. Irdeb haig kurug gab mulowo po nene haig. 
15 Geya bereyabe ire asogomya dirhem. Niggeb gere 
dirigya yende dirigya wor gwahade po hiriryeg. Irdeb 
fogegmig belegbe tonagge karka tiyeg. Irkeb ge belegbe 
kahag kurgumigde isaig." 

16 Irdeb bere go inyig. "Gebe dirig kawag yerd 
yerdebe kanduk kurug guneg. Niggeb ulge misig tap urde 

gab dirig kawag yerde haig. Goyenbe ulgc misig goke teg 
almege nig dufai heg heg go epte ma isi kamyeg. Yegge 
po dufai heg haig. Irkeb almege belegbe ge doyag girde 
hike yufuk bana haig," inyig. 

17 * 18 Irdeb Adambe gaha inyig. "He igineg ma nawaig 
gineg bisam girmig goyen berger mere po nurdeb naha 
geb, ge beleg mata bulug taha goke tegbe megegbe 
karanmig yag hihi. Niggeb meteg teg haigde gorbe yamug 
duwiya kag hirwageg yag forok yeg hike biggege kegkela 
ma igineg heg hinaig. Goyenbe megeg bulug hitig 
goyenter po meteg teg bigge hard nene haig. Niggeb haig 
kurug gab ulge misig wor po kateg gab bigge forok yeke 
nene haig. 19 Be, gebe gwahade goyen po nufol heg hegbe 
biggege teg nene haig. Irdeb ge megeg mat gawartig 
niggeb, kug kug kamdebe gor po mulgag heg megeg 
hawaig. Irdeb geb mulowo niggeb, mulgag heg mulowo 
po hawaig, " inyig. 

20 Be, Adam beleg berembe, 'al buda tumgag kame 
forok yenaig gote milig hiyeg,' yeg nurdebe, 'Ewa' inyig. 

21 Be, Al Kurug Yawe belegbe dapga sisik beleg po 
Adamya beremya temde yunyig. 22 Irdeb, "Hagka al gabe 
neg yara hihi geb, mata bulugya igigya nura. Niggeb 
hanig yak irde nene hugig heg heg he igneg go tiyeg geb, 
belegmig pet tieg. Moggo gwaha tegbe hugigeg hiyeg 
ge," yirig. 23 Niggeb Al Kurug Yawe beleg, "Gebe megen 
mat forok yarig geb, kat kug megeg po tanarde meteg teg 
haig," inegbe Eden bana mat takira tiyig. 24 Takira tiyig 

go kamere, 'he igineg nene hugigeg hitek goyen epte ma 
wag teg niyeg/ yegbe Eden gor naga wag wag belegbe 
miyogmig gor yiryig. Irde ftilegare nig bidila melakmig 
yag goyen manag he hinhin gor kerke doyag irde takmoi 
teg kug w r ag teg hinhin. 

